paragraph_text: Coco je premijerno prikazan 20. listopada 2017. u Moreliji u Meksiku, a u kinima je objavljen u Meksiku tjedan kasnije, vikend prije Dana mrtvih, u Sjedinjenim Državama 22. studenog 2017, a u Hrvatskoj dan kasnije. Film je hvaljen zbog svoje animacije, sinkronizacije, glazbe, vizuala, emocionalne priče i poštovanja prema meksičkoj kulturi. Zaradio je više od 814 milijuna američkih dolara širom svijeta, postavši 16. animirani film s najvećom zaradom ikada u vrijeme objavljivanja. Dobitnik brojnih nagrada, Coco je Nacionalni odbor recenzije odabrao za najbolji animirani film 2017. godine. Film je osvojio dva Oscara na 90. dodjela Oscara, 2018. godine: za najbolji animirani film (drugi za Leeja Unkricha nakon Priče o igračkama 3) i Najbolju pjesmu (Ti pamti me (eng.: Remember Me)) koju su napisali Kristen Anderson-Lopez i Robert Lopez (druga, nakon Puštam sve (eng.: Let it Go iz Snježnog kraljevstva)); Zlatni globus, Nagradu BAFTA i Annie u istoj kategoriji.